b'\n_START_ARTICLE_\nV\xc3\xa5ldsamt upplopp\n_START_PARAGRAPH_\n\xc2\xabV\xc3\xa5ldsamt upplopp\xc2\xbb er i svensk rett en straffbar handling som inneb\xc3\xa6rer at en gruppe mennesker forstyrrer allmenn ro og orden og anvender vold mot noens person eller eiendom. Lovbruddet beskrives i den svenske straffelovens sekstende kapittel, om brudd p\xc3\xa5 \xc2\xaballm\xc3\xa4n ordning\xc2\xbb, \xc2\xa72. Det kreves ikke at hver deltager i gruppen har ut\xc3\xb8vet vold, i stedet inkrimineres man ved \xc3\xa5 p\xc3\xa5 noe vis ha solidarisert seg med resten av gruppen, som ved \xc3\xa5 unng\xc3\xa5 \xc3\xa5 fjerne seg fra en demonstrasjon._NEWLINE_Anstiftere eller anf\xc3\xb8rere kan d\xc3\xb8mmes til fengsel i opp til ti \xc3\xa5r, mens \xc3\xb8vrige kan d\xc3\xb8mmes til b\xc3\xb8ter eller fengsel i opp til fire \xc3\xa5r. Blant jurister har man debattert hvordan det skal vurderes n\xc3\xa5r en gruppe mennesker \xc2\xabsammen og i samforstand\xc2\xbb har gjort noe straffbart._NEWLINE_I det juridiske oppgj\xc3\xb8ret av G\xc3\xb6teborgskravallerna ble mange mennesker d\xc3\xb8mt for \xc2\xabv\xc3\xa5ldsamt upplopp\xc2\xbb.'